2.1 ความเสี่ยงในเรื่องวัตถุดิบ

บริษัทประกอบธุรกิจผลิตบรรจุภัณฑ์กล่องกระดาษพิมพ์ออฟเซ็ท ที่ใช้ในการบรรจุสินค้าโดยตรง
วัตถุดิบหลักที่ใช้จะเป็นกระดาษกล่องขาวเคลือบแป้ง
เพื่อนำมาพิมพ์สอดสีเพิ่มมูลค่าให้กับตัวสินค้าที่จะใช้บรรจุใส่ในบรรจุภัณฑ์ดังกล่าว
วัตถุดิบที่นำมาใช้โดยส่วนใหญ่เป็นกระดาษที่มาจากเยื่อใยของพืช
ซึ่งเยื่อที่ผลิตได้ในประเทศจะเป็นเยื่อใยสั้น
ซึ่งไม่เหมาะกับการผลิตกระดาษต้องใช้เยื่อใยยาวที่ต้องนำเข้า100% จากต่างประเทศ
ด้วยข้อจำกัดดังกล่าวนี้ทำให้ราคากระดาษมีการปรับเปลี่ยนเพิ่มสูงอยู่เสมอ
และบางครั้งมีวัตถุดิบขาดตลาดเนื่องจากปริมาณการผลิตไม่เพียงพอเมื่อมีผู้ต้องการใช้เพิ่มมากขึ้น

2.2 ความเสี่ยงจากการไม่ปฏิบัติตามสัญญา

ความเสี่ยงจากการไม่ปฏิบัติตามสัญญาเกิดจากกรณีที่คู่สัญญาไม่ปฏิบัติตามข้อกำหนดในสัญญา
ซึ่งจะก่อให้เกิดความเสียหายแก่บริษัท และบริษัทย่อย

ความเสี่ยงเกี่ยวกับการกระจุกตัวของสินเชื่อซึ่งเกิดขึ้นจากลูกหนี้การค้ามีน้อยเนื่องจากบริษัท
มีลูกหนี้จำนวนมาก และกระจายอยู่ในกรุงเทพมหานคร และปริมณฑล ในประเทศไทย

2.3 ความเสี่ยงเกี่ยวกับอัตราดอกเบี้ย

บริษัทมีความเสี่ยงจากอัตราดอกเบี้ยเงินกู้ต่ำ
เนื่องจากบริษัทมีเงินกู้ยืมจากธนาคารพาณิชย์จำนวนน้อย ไม่ส่งให้เกิดผลเสียหายแก่บริษัท
และบริษัทย่อยในงวดปัจจุบันและงวดต่อๆ ไป บริษัท
และบริษัทย่อยคาดว่าจะสามารถบริหารความเสี่ยงที่เกิดขึ้นได้ เนื่องจากบริษัทได้มีการวางแผน
และติดตามสถานการณ์อยู่ตลอดเวลา

2.4 ความเสี่ยงจากการแข่งขันที่เพิ่มสูงขึ้น

เนื่องจากการขยายตัวของสภาวะเศรษฐกิจ และการปรับเปลี่ยนความต้องการของผู้บริโภค
และผู้ผลิตสินค้าเป็นสาเหตุให้สภาวะการแข่งขันในธุรกิจเพิ่มสูงขึ้น และมีความซับซ้อนยิ่งขึ้น
ซึ่งมีผลกระทบต่อรายได้ของบริษัท และโครงสร้างต้นทุนในการผลิต

แนวทางแก้ไข

1.  ในส่วนของราคาวัตถุดิบที่เพิ่มขึ้น ซึ่งจะส่งผลกระทบต่อต้นทุนการผลิตที่เพิ่มสูงขึ้นตามนั้น
    บริษัทได้สรรหาแหล่งผลิตที่มีคุณภาพที่ทัดเทียมกันไว้หลายแหล่ง เพื่อป้องกันการขาดแคลนวัตถุดิบ
    และเกิดปัญหาการผูกขาดด้านราคา
    ในขณะเดียวกันก็ได้พยายามลดต้นทุนการผลิตโดยการเพิ่มประสิทธิภาพในกระบวนการผลิต
    โดยมีการพัฒนาด้านการผลิต และต้นทุนอย่างต่อเนื่อง เช่น ได้เน้นโครงการบริหารคุณภาพ
    ISO 9001 Version 2008 และติดตั้งระบบประมวลผลข้อมูลการผลิตและแผนการผลิตหรือ
    APS (Advance Planning & Scheduling)
    โดยได้เน้นที่การวางแผนการผลิตในแต่ละขั้นตอนให้มีความสอดคล้องกับความต้องการที่แท้จริงของลูกค้า
    การตอบสนองความต้องการของลูกค้าที่เปลี่ยนแปลงตลอดเวลา ทั้งทางด้านปริมาณ
    และระยะเวลา (กำหนดส่งสินค้า) ตลอดจนเพิ่มขีดความสามารถในการบริหารจัดการ ติดตาม
    ควบคุม การผลิตอย่างใกล้ชิด ซึ่งจะส่งผลให้การผลิตให้มีประสิทธิภาพสูงขึ้น ลดความสูญเสีย
    ลดต้นทุนการผลิต และสามารถกำหนดการสั่งซื้อวัตถุดิบในปริมาณที่เหมาะสม
    และพอเพียงต่อการผลิต โดยให้มีต้นทุนการผลิตต่ำสุด

2.  บริษัทได้ลดความเสี่ยงเกี่ยวกับสินเชื่อซึ่งเกิดจากการกระจุกตัวลูกหนี้การค้า
    พยายามขยายฐานลูกค้าให้มากขึ้นจากปัจจุบัน และมีการเลือกสรรลูกค้าที่มีฐานะการเงินที่ดี
    มีประวัติการดำเนินธุรกิจที่ดี โดยจะเน้นถึงสภาพความมั่งคงทางการเงิน
    และความสามารถในการชำระหนี้ของลูกค้า
    โดยกระจายธุรกิจไปยังลูกค้าที่มีคุณภาพสูงเพื่อลดความเสี่ยงในด้านลูกหนี้ด้อยคุณภาพ

  สำหรับสินทรัพย์ทางการเงินที่แสดงในงบดุลราคาตามบัญชีของสินทรัพย์ดังกล่าว ได้หักสำรอง
  ต่างๆ แล้ว เพื่อให้เป็นราคายุติธรรมโดยประมาณ
  โดยสำรองดังกล่าวถือเป็นมูลค่าสูงสุดของความเสี่ยงที่จะเกิดจากการไม่ปฏิบัติตามสัญญา

3.  บริหารทรัพย์สิน และเงินลงทุนของบริษัทให้เกิดประโยชน์สูงสุด
    โดยใช้เครื่องมือบริหารความเสี่ยงด้านต่างๆ เช่น การป้องกันความเสี่ยงจากอัตราแลกเปลี่ยน
    ฝากเงินลงทุนระยะสั้นกับสถาบันการเงินที่ได้รับการรับรองจากรัฐบาล

4.  กระจายธุรกิจหลักของบริษัทออกไปยังธุรกิจในแนวอื่นๆ
    และเนื่องจากภาวะการแข่งขันที่ทวีสูงขึ้น
    จึงได้มีแนวทางแก้ไขด้วยการพัฒนาผลิตภัณฑ์หลักของบริษัทให้มีคุณภาพที่ดีขึ้นควบคุมต้นทุนการผลิตให้เหมาะสม
    เพื่อเพิ่มศักยภาพในการแข่งขัน และทำการสรรหาผลิตภัณฑ์ใหม่ๆ เข้ามาเสริม
    เพื่อสร้างแนวการค้าตลาดใหม่